ҚАБР АЗОБИНИНГ ҲАҚЛИГИГА ҚУРЪОНИ КАРИМДАН ДАЛИЛЛАР\n"У азоб (бир) оловдирки, улар эртаю кеч ўшанга кўндаланг қилиб (куйдирилурлар) "Қиёмат соати қоим бўладиган кунда эса, (дўзах фаришталарига):" Фиръавн хонадонини энг қаттиқ азобга киритинглар", (дейилур). (Ғофир сураси, 46-оят).\nМусулмон киши томонидан ҳаёти давомида энг кўп ишлатиладиган сўз, бу албатта, “БИСМИЛЛАҲ” лафзидир. Уни илмий истилоҳда “БАСМАЛА” дея аташ ҳолати кўб учрайди.\n20 май 2020 й.\nЗикр айтишнинг фазли\nКим бир кунда юз марта: «Субҳаналлоҳи ва биҳамдиҳи» (Аллоҳни поклайман ва Унга ҳамд айтаман) деса, хато-гуноҳлари денгиз кўпикларича бўлса-да ўчирилади». (Имом Муслим ривояти).\nБаъзан ҳол тили билан қилинган насиҳат, забон тили билан қилинган насиҳатдан кучлироқ ва тасирлироқ бўлади. СОVID-19—Коронавирус пандемияси, инсоният учун ҳол тили билан қилинган насиҳат бўлди.\nИмом Муҳаммад ибн Исмоил ал-Бухорий\nИмом Муҳаммад ибн Исмоил ал-Бухорий муҳаддислар имоми, ҳадис илми олимларининг устозидир, Ул зот хижрий 194-йилда (милодий 810) Бухорода туғилганлар\n19 май 2020 й.\nҚАДР КЕЧАСИНИ ҚАДРЛИ ОИЛАМИЗ БИЛАН КУТАЙЛИК\nБугун 19 май сешанба куни шом намозидан кейин Рамазон ойининг 27-кечаси бошланади. Абу Ҳурайра разияллоҳу анҳудан ривоят қилинган ҳадисда Расулуллоҳ саллаллоҳу алайҳи васаллам: “Ким Қадр кечасини имон ва ихлос билан бедор ўтказса, унинг ўтган гуноҳлари мағфират қилинур” – деганлар (Имом Бухорий ва Имом Муслим ривоятлари).\nМеҳр-мурувватли бўлиш ҳақида\nФатҳ сураси 29-оятида мўминлар ҳақида: «Ўзаро бир-бирларига раҳм-шафқатлидирлар», - деди.\nБағрикенглик – жамият тараққиётининг асоси\nБағрикенглик тушунчасини ифодалашда адолат ва бардош, эътиқодлилик каби муҳим ва асосий сифатларга тўхталиб ўтиш зарур.


Кун тартибидаги масала юзасидан “UNICON.UZ” - Фан-техника ва маркетинг тадқиқотлари маркази давлат унитар корхонаси директор ўринбосари С.Нажбиддинов давра суҳбатини очиб берди ва олиб борди.\nРаисилик этувчи кун тартибида белгиланган масалалар юзасидан сўз навбатини юрисконсульт М.Тургуновга берди.Маърузачи М.Тургунов кун тартибида белгиланган масалалар бўйича маълумот бериб ўтди. Жумладан:\nЎзбекистон Республикаси Ахборот технологиялари ва коммуникацияларини ривожлантириш вазирлигининг 2020 йил 5 ноябрдаги “Ўзбекистон Республикаси Вазирлар Маҳкамасининг “Ўзбекистон Республикаси Адлия вазирлиги қошидаги “Адолат” миллий ҳуқуқий ахборот маркази фаолиятини ташкил этиш, шунингдек, аҳолининг ҳуқуқий маданиятини юксалтиришга доир ишлар самарадорлигини ошириш чора-тадбирлари тўғрисида” 2020 йил 30 октябрдаги 678-сон қарори ижросини таъминлаш тўғрисидаги буйруғида Ўзбекистон Республикаси Конституциясининг мазмун-моҳиятини ходимларга тушунтириш бўйича давра суҳбатлари ўтказиш таъкидланган. Шунга кўра бугунги давра суҳбатимизни Ўзбекистон Республикасининг Конституциясига бағишлаймиз. Ўзбекистон Республикаси Конституцияси 1992 йил\n8 декабрда ўн иккинчи чақириқ Ўзбекистон Республикаси Олий Кенгашининг ўн биринчи сессиясида қабул қилинган. У 6 бўлим, 26 боб ва 128 моддадан иборат, ўтган йиллар мобойнида Конституцияга 7 марта муҳим ўзгартиришлар киритилган. “Суд ҳокимиятининг Конституциявий асосларини такомиллаштириш” Ўзбекистон Республикаси Конституциясига киритилган зарур ўзгартиришлардан бири ҳисобланади. Мазкур ўзгартиришларга кўра Олий хўжалик суди ва Олий суд фуқаролик, жиноий, маъмурий ҳамда иқтисодий суд иши юритуви соҳасидаги суд ҳокимиятининг ягона олий органига- Ўзбекистон Республикаси Олий судига бирлаштирилди.\nФуқароларнинг ҳуқуқий онги ва ҳуқуқий маданиятини юксалтириш ва шу орқали уларнинг ҳуқуқий фаоллигини ошириш мамлакатимизда амалга оширилаётган демократик ўзгаришлар ва ислоҳотлар самарадорлигининг муҳим шартидир.\nПрезидентимизнинг 2019 йил 9 январь “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги фармони мазкур соҳадаги ишларни янада такомиллаштиришда керакли асос бўлиб келмоқда.\nХулоса ўрнида шуни айтиш мумкинки, Конституция мустақиллик йилларида ижтимоий-иқтисодий ва сиёсий-ҳуқуқий ҳаётнинг барча соҳаларида кенг қамровли ислоҳотларнинг мустаҳкам юридик манбаи ҳамда асосий ҳуқуқий кафолатидир. Давра суҳбатида ходимлардан департамент бошлиғи Ш.Магдиев ва А.Атаниязовлар ўз фикрларини билдирдилар.\nДавра суҳбати интерфаол кўринишда савол ва жавоблар тариқасида давом этди.\nКун тартибидаги масалалар юзасидан “UNICON.UZ” - Фан-техника ва маркетинг тадқиқотлари маркази давлат унитар корхонаси директор ўринбосари С. Нажбиддинов ўз фикр мулоҳазаларини билдириб, давра суҳбатини ёпиқ деб эълон қилди.\nДата: 2020-11-30 11:51:14


“Bukhara Cotton Textile” қурувчи-монтажчилари ва ходимлари ижтимоий тармоқларда улар номидан берилган шикоят ноўрин эканлигини билдиришди – mulkdor.com\n“Bukhara Cotton Textile” қурувчи-монтажчилари ва ходимлари ижтимоий тармоқларда улар номидан берилган шикоят ноўрин эканлигини билдиришди\nFebruary 16 2019, 01:02 ЖамиятИнсон ҳуқуқлариИқтисодЎзбекистонЯнгиликлар\nБухородаги Ўзбекистон-Буюк Британия ва Россия қўшма корхонаси “Bukhara Cotton Textile” асбоб-ускуналарини монтаж қилаётган ишчилар ижтимоий тармоқларда улар номидан берилган шикоятлар асоссиз ва ўринсиз эканлигини билдирилди.\nXabarUz мухбири томонидан “Bukhara Cotton Textile” қўшма корхонаси қурувчи-монтажчиларига берилаётган иш ҳақи, уларнинг ҳафтада 6 кун ишлаётгани, махсус кийим-бошлар билан таъминланиши, овқатланиши учун яратилган шарт-шароитлари каби ҳолатлар ўрганилди.\nЎрганиш жараёнида айни пайтда “Bukhara Cotton Textile” қўшма корхонасининг ип йигирув, тўқув, газлама, ранглаш ва тикув фабрикаларида қурилиш, созлаш ишлари амалга оширилаётгани, шунингдек, 10 гектардан иборат мазкур объектда кенг миқёсда қурилиш ишлари баравж давом этаётгани аниқланди.\nАниқланишича, Сурхондарёцемент” АЖнинг 269 нафар ишчилари шартнома асосида ишга жалб этилган. Улар вахта усулида ишлаб келишмоқда. Ундан ташқари, вилоятнинг турли туман ва шаҳарларидан келган ишчи-ходимлар 196 нафарни ташкил этади, шундан 11 нафари слесарь-монтажчи. Жами 700 нафарга яқин ишчилару корхона ходимлари фаолият юритишади.\nМазкур корхона бевосита Ўзбекистон-Буюк Британия ва Россия қўшма корхонаси сифатида катта йўлга қадам қўяётгани сабабли бунда Германия, Туркия, Россия Федерацияси, Корея Республикаси каби қатор давлатлардан ҳам мутахассислар фаолият кўрсатишади. Билим салоҳият, уддабурролик, замонавий ва хориж технологиясига асосланган воситалар билан ишлаш тизими ўта тартибли ва ўз ўрнида жуда нозик ҳатти-ҳаракатлар билан ишга ёндошувни талаб қилади. Шундай талабларга жавоб бера олмаган, ҳатто, ўз мутахассислиги бўйича ҳам билим қувватига эга бўлмаган бир нечта мутахассислар ишдан бўшатилган. “Четдан туриб ноўрин ва асоссиз тош отишлар, инвестор фаолиятига тўсиқ қўйиш учун қилинаётган ҳатти-ҳаракатларни шунчаки аламзадалик, деб баҳолаш мумкин. Аммо бу жиҳатдан қурувчи-монтажчиларимизга нисбат берилиши бизни ҳайрон қолдирди”,-деди корхона масъулларидан бири.\nКўпмиллатли ва қатор давлатлар вакиллари ҳамкорлигидаги “Bukhara Cotton Textile” корхонаси жорий йилнинг май ойида тўла фаолиятга киришиши мўлжалланган. Корхонада бешта фабрика фаолият иш бошлайдиган бўлса, ҳар бирига камида 245-250 нафардан ишчи-ходим жалб этилиши билдирилди. Бу билан қарийб 1 минг 200 нафардан ортиқ аҳолининг меҳнат билан бандлигини таъминлаш, мамлакат экспорт салоҳиятини оширишга ҳисса қўшилади.\nИжтимоий тармоқда “Bukhara Cotton Textile” корхонаси асбоб-ускуналари монтаж усталарига ойлик маошларининг ўз вақтида берилмаётгани, шунингдек, уларнинг 6 кунлик меҳнатга ойликсиз жалб этилаётгани ҳақидаги қараш эътиборимизни тортди.\n“Мен ромитанликман. Етти ойдан буён қурилиш ишларида ишлайман. Корхонанинг ҳали энди оёққа тураётгани инобатга олинса, маошлар беришда бир ёки икки кун кечикишлар кузатилган бўлиши мумкин. Аммо бу ойликнинг 10-15 кун кечикиб ёки шартномада кўрсатилган сумманинг ярми берилади, дегани эмас. Мен шахсан бир ярим миллионгача маош оламан. Нолимайман”,-деди Бобомурод Ражабов.\nАниёр Қулмуродов, Эргаш Ашуров, Каримжон Мирзахурдов, Жаҳонгир Аҳмедов, Эркин Бобожонов кабилар билан суҳбатлашилганда, улар 1,2 миллиондан 1,5 миллион сўмгача ўз вақтида ойлик олишаётгани, айримлари ишбай усулда меҳнат қилишса, айримлари ишда қўшимча унум кўрсатгани учун ойликдан ташқари пул мукофотларига ҳам эга бўлишганини, ўзларига нисбатан меҳнатга мажбуран жалб этиш ёки қўпол муносабатлар бўлмаганини билдирди.\n“Қўшма корхона ҳамда қурувчи-монтажчилар ўртасида ҳафтасига 6 кунлик меҳнат шартномаси имзоланган. Бу тўғрисида ҳужжат тақдим этаман. Аммо ижтимоий тармоқда ёритилгандек, бирорта қурувчи-монтажчи ёки слесарлар билан 2,5 миллион сўм тўлов бўйича шартнома имзоланмаган. Уларнинг маошидан даромад солиқларидан ташқари, ҳеч қачон сабабли ҳам, сабабсиз ҳам ортиқча пул ушлаб қолинмаган. Бўлиши ҳам мумкин эмас. Иш ҳақлари ўз вақтида тўлиқ берилган. Ишчиларга бериладиган махсус кийим-бошлар ҳақида тўхталадиган бўлсам, ҳар бир чилангар, монтажчи ва қурувчилардан ўлчамлар олиниб, тикув цехига топширилган. Нари борса, икки ёки уч кунда тайёр бўлади. Корхона ҳисобидан тарқатилади”,-деди бош ҳисобчи Шерзод Мирзоев.\nБухоро вилоят Бандлик Бош бошқармаси бошлиғи Мирали Ҳамроевнинг билдиришича, қўшма корхона ҳужжатлари ишчи гуруҳ томонидан ўрганилганда, қурувчи-монтажчилар ёки ишчи-ходимларнинг меҳнат ҳуқуқлари бузилмаган. Иш вақти соат 08:00дан 17:00 га қадар белгиланган ва амалда ҳам шундай.\nАйни тушликка яқин корхона ошхонасига йўл олдик. Ҳали таъмирлаш ишлари тўлиқ тугалланмаган алоҳида 200 кишига ҳамда 15 кишига мўлжалланган ошхона. Мавжуд учта 200, 100 ва 50 литр сиғимли қозонларда уч маҳал уч турли ҳамма учун тенг ва бир хил масаллиқда овқат пишади.\n“Мен меҳнат қиляпман. Меҳнатимга яраша ўз вақтида ойлик олаяпман. Иссиқина ётоқхона билан таъминлаб қўйишган. Ишдан кейин истасам, дам оламан, истасам, оиламдан хабар олиб келаман. Бундан ташқари, уч маҳал бепул иссиқ овқат ейман. Турли салат ва ширинликлар ҳам йўқ эмас. Жуда мазали. Марҳамат, ўтиринг, биз билан овқатланинг, бизда овқатланиш чоғида у бошлиқ, бу чилангар экан, деган гап йўқ!”- деди қурувчи-монтажчи Йўлдош Жумаев.\nШундай бўлди ҳам. Овқатлар таъмида ҳам, хилида ҳам фарқ сезмадик.\n“Бир қозондан овқатланамиз. Бош директордан тортиб, оддий ишчигача бир қозондан овқатланади. Иш талабларини бажаришда ҳам, овқатланишда ҳам ҳуқуқлар тенг. Айнан бу ҳолат хорижлик ҳамкорларимиз томонидан доимий назоратда. Бу ерда кимдир шўрва, кимдир ош емайди. Тўғри, ишчи-ходимлар сони кўп, ошхона эса 200 ўринли. Шунинг учун навбатма-навбат овқатланиш тартиби белгиланган. Ахир айни пайтда қўшма корхонанинг бешта фабрикасида ҳам бунёдкорлик ишлари жадал. Ҳар бир фабриканинг ўзида ўз ишчи-ходимлари учун алоҳида 200 нафар кишига мўлжалланган ошхоналар ҳам қурилмоқда. У, албатта, ишчи-ходимлар учун янада қулайликлар ортади, дегани. Шу ўринда, ижтимоий тармоқда корхона бошқаруви раҳбарларининг пенсионерлардан шакллангани тўғрисида ҳам тўхтаб ўтилган. Бир нечта пенсия ёшидаги соҳа мутахассислари жалб этилгани ҳақиқат. Аммо уларнинг иш кўзини билган, етук билим ва тажрибага эга эканлигини ҳам унутмаслик керак. Шунингдек, пенсия ёшидаги мутахассислар корхона бошқаруви раҳбарларининг нари борса, 20-25 фоизини ташкил этади. 75 фоизидан зиёди ёш ишчи-кадрлардан иборат”,-деди қўшма корхона юристи Раҳматулла Жўраев.\nҚўшма корхонанинг хорижий инвестиция асосида турли ҳамкор давлатлар билан фаолият юритаётгани муносабати билан бевосита “Bukhara Cotton Textile” қўшма корхонаси бош инженери, туркиялик ҳамкор Джошкун Рэнклиоглу интервью берди:\n“Ўзбекистон Туркия халқи азалдан бир халқ, бир тану бир жон, бир миллат сингари дўст-қадрдон. Ўзбекларнинг самимий ва дўстона муносабати туфайли ўзимни ҳеч қачон мусофирдек ҳис қилмаганман. Мазкур қўшма корхонада ҳам режаларимиз бисёр. Хорижий ҳамкор сифатида раҳбаримиз ўз ҳисобидан 70 миллион доллар харажат қилмоқда. Мақсад юртингизни янада бой, халқингизни фаровон кўриш. Қўшма корхона ўз фаолиятини йўлга қўйиб олгач, тез кунларда ишчи-ходимлар жуда катта миқдордаги маошга, ундан ташқари, қўшимча даромадларга ҳам эга бўлишади. Мен Ўзбекистонни худди ўз уйимдек кўраман. Айниқса, бухороликларга ҳурматим бўлакча”,-деди у.\nЎзбекистонда «георгий лентаси» ўрнига «шараф ...\nЁшлар Иттифоқи Марказий Кенгаши томонидан Иккинчи жаҳон урушида матонат кўрсатган ҳамюртларимизга эҳтиром рамзи сифатида "Шараф лентаси"ни улашиш акцияси бошланди. Бу ҳақда ...\nЖамиятApril 26 2019, 08:04\nУкраина россия билан тинчлик музокараларини ...\nУкраина Россия билан тинчлик музокараларини Мариуполда ўтказишни таклиф қилди. Украина делегацияси раҳбари, президент ёрдамчиси Михаил Подолякнинг айтишича, Киев ҳеч қандай ...\nЖамиятApril 21 2022, 09:04\nСамарқандда қуёш электр станцияси: лойиҳа ...\nҚарийб бир йил олдин “Ўзбекэнерго” ДАК Хитойнинг “Zhuhai Singyes Green Building Technology Co., Ltd” компанияси тендерда ютиб чиққани ва Самарқанд вилоятида қуёш электр ...\nЖамиятNovember 7 2017, 05:11


Янги Ўзбекистонда қабулнинг янги ва адолатли шакли жорий қилинди - NamanganToday.uz\nJul 16, 2021 - 08:40\nЎзбекистонда олий ўқув юртларига қабул жараёни қизғин паллага кирди. Жорий “Ёшларни қўллаб-қувватлаш ва аҳоли саломатлигини мустаҳкамлаш” йилида абитуриентларга кутилмаган, янги қулай шарт-шароит ва имкониятлар яратилмоқда. Бундан ёшлар мамнун.\nАввало, шуни таъкидлаш керакки, бакалавриат босқичига қабул бўйича янгиликлар муҳим: биринчидан, аввалги йилларда имтиёзли равишда ўқишга кириш имконияти берилган абитуриентлар олий ўқув юртига ажратилган ўрин – квота ҳисобидан қабул қилинар эди. Бу йил эса имтиёзга эга абитуриентлар учун алоҳида ўринлар берилади, яъни имтиёз билан ўқишга қабул қилинадиганлар умумий қабул квота учун беллашадиганларнинг ўрнини банд қилмайди. Бу дегани грантга ёки оддий шартномага кирганларнинг ўрнини эгалламайди. Натижада ижтимоий адолат сақланади.\nБу йил қабулдаги иккинчи муҳим янгилик шундан иборатки, ижодий имтиҳондан муваффақиятли ўтган абитуриент тўғридан-тўғри ўқишга қабул қилинмайди, балки барча абитуриентлар учун мажбурий ҳисобланган 3 та фандан тест синовлари ҳам топширилади. Бу ҳам қабулда шаффофликни таъминлашда муҳим аҳамиятга эга. Абитуриентнинг касбий (ижодий) қобилияти билан бирга назарий билимларини синаб кўриш имкониятини таъминлайди. Ортиқча гап-сўзларга ўрин қолдирмайди. Умуман олганда, абитуриентларнинг мажбурий учта фандан қўшимча тест топшириши мажбуриятга ўхшаса-да, аслида билимли, фанлардан доимий равишда аъло баҳоларга ўқиб, дарсларга мунтазам қатнашиб келган ўқувчилар учун мисоли бонус вазифасини ҳам ўтайди, дейиш мумкин. Мактабда ҳамма фанлардан яхши ва аъло баҳоларга ўзлаштириб келган ўқувчиларга бу катта имконият десак, муболаға эмас.\nҲаммани ўта қизиқтираётган муҳим мавзулардан бири, бу шубҳасиз, хорижий давлатлардан ўқишни Ўзбекистонга кўчириш масаласи ҳисобланади. Бу йил мазкур масалада ҳам ўзгача янгилик бўлди. Ўқишни кўчирмоқчи бўлган талаба мутахассислик фанларидан ДТМ томонидан ўтказиладиган тест синовларида қатнашади. Белгиланган баллни тўплаган талаба одатдаги шартнома пулини тўлаб ўқишни давом эттиради. Белгиланган балдан кам балл тўплаган талаба оширилган миқдорда шартнома тўлаб ўқишига тўғри келади. Бу яна бир бор ижтимоий адолатни тиклаш томон қўйилган катта қадам сифатида баҳоланиши лозим. Очиғи, хориж давлатларидаги олий ўқув юртларига ўқишга кириш билан боғлиқ турли-туман ножўя гап-сўзлар кейинги йилларда жуда кўпайиб кетди. Очиқ-ошкора, ҳеч қандай имтиҳонларсиз ўқишга қабул қилиш тўғрисида ташвиқотлар, тарғиботлар кўпайиб кетганлиги ҳам рост. Бу тартибнинг жорий қилинишини коррупциянинг олдини олиш йўлидаги дадил қадам сифатида баҳолаш зарур. Мазкур янгилик ўқишга яхши тайёргарлик кўрмай, ҳар хил йўллар билан қўшни давлатлардаги олий ўқув юртларига ўқишга кириб, кейинги курсларни Ўзбекистонга кўчириб, ўқийвераман, деган хом хаёлларга берилишга чек қўяди.\nМасаланинг яна бир жиҳати борки, албатта, буни ҳам айтиб ўтишимиз шарт ва зарур. Мамлакатимиздаги ёшларнинг хориж ўқув юртларига кириши натижасида республикамиздан миллий валютанинг чиқиб кетишига ҳам сезиларли таъсир ўтказмоқда.\nДавлатимиз раҳбари томонидан қабул қилинган ушбу қарордаги энг муҳим масалалардан бири магистратурага қабул эди, дейиш мумкин. Олдинги йиллардан фарқли ўлароқ, бу соҳада ҳам янгиликлар, яъни ижобий ўзгаришлар таклиф қилинган. Аввало, магистратурага ҳужжат қабул қилишда бакалавр босқичидаги (турдош таълим йўналишлари) йўналиш инобатга олинадиган бўлди. Яъни, бакалаврни бутунлай бошқа йўналишда битириб, бошқа мутахассисликка ҳужжат топшириш тартиби бекор қилинди.\nИккинчидан, олдинги йилларда бўлганидек, бир босқичли синов тизими ўрнига икки босқичли синовлар амалиётга жорий қилинмоқда. Биринчи босқичда мутахассислик фанлари бўйича ижодий имтиҳон (оғзаки, ёзма ёки тест), иккинчи босқичда ДТМ томонидан хорижий (инглиз) тилдан тест синови ўтказилади. Маълумки, магистратурада ўқишни ният қилган талабгорлар кўпинча илмий тадқиқотни давом эттириш мақсадида бўладилар. Келажакда илмий фаолият билан жиддий шуғулланмоқчи бўлган ҳар бир ёш хорижий тиллардан бирини, имконияти қадар инглиз тилини билиши давр талабига айланиб қолди. Шунинг учун ҳам магистратурага кириш имтиҳонлари қаторида хорижий тилдан тест синовлари топширилиши айнан замон талаби билан ҳамоҳанг талаблардан бири ҳисобланади.\nНаманган Давлат университетининг ўқув ишлари бўйича проректори.\nMar 19, 2021 272


ОАВ: Артуро Видаль яна казинога боргани учун Чили терма жамоасидан ҳайдалди\n"Бавария" ярим ҳимоячиси Артуро Видаль Чили терма жамоаси қароргоҳини тарк этган. Футболчи Парагвайга қарши кечадиган ўртоқлик ўйинида майдонга тушмайди.\nЧили футбол федерацияси томонидан расман маълум қилинишича, бунга "шахсий муаммолар" сабаб бўлган.\nЧили матбуотида эса Видаль яна казинога боргани ва бу ҳолат терма жамоа бош мураббийи Хорхе Сампаолига ёқмагани туфайли футболчига жавоб бериб юборилгани айтилмоқда.\nЭслатиб ўтамиз, ёзда бўлиб ўтган Америка Кубоги вақтида Видаль терма жамоа қароргоҳидан чиқиб кетиб, казинога боргач, қайтиш вақтида автоҳалокатга учраган ва унинг ёнидаги турмуш ўртоғи қаттиқ шикаст олганди.\nБошқа тахминга кўра, Видалнинг ўғли қандли диабетдан азият чекади ва футболчи шу сабабга кўра терма жамоадан рухсат олган.\n"Менинг обрўйимга бу қадар путур етказишга уринишларидан хафаман. Терма жамоадан кетишимга сабаб оиламдаги муаммолар холос. Мураббий мени тушунди ва терма жамоа қароргоҳидан яхши кайфиятда кетдим", - дейди футболчи.


ОТМларга қабул 15 июндан бошланади, 2020-2021 ўқув йили учун тест синовлари мажбурий фанларсиз, 2та мутахассислик фанларидан ўтказилади, имтиҳонлар телеканаллар орқали узатилади — Kar24.uz\nОТМларга қабул 15 июндан бошланади, 2020-2021 ўқув йили учун тест синовлари мажбурий фанларсиз, 2та мутахассислик фанларидан ўтказилади, имтиҳонлар телеканаллар орқали узатилади\nЖорий йил кириш имтиҳонлари нафақат интернет орқали, балки «Ўзбекистон» телеканали орқали ҳам тўғридан-тўғри узатилади, деб хабар бермоқда 2020/2021 ўқув йили қабул жараёнини ташкил этиш юзасига бағишланган оффлайн брифингда.\nДавлат тест маркази раҳбари Мажит Каримовнинг айтишича, бу йил имтиҳонлардан олдин жавоб варақасини тўлдириш бўйича махсус ролик намойиш этилади.\nКириш имтиҳонлари олдинги йиллардаги каби нафақат интернет орқали, балки «Ўзбекистон» телеканали орқали ҳам тўғридан тўғри узатиб турилади ва ҳаммада кузатиш имконияти бўлади.\nАбитуриентлар тўпланган баллини бир кундан кейин, талабаликка тавсия этилган-этилмаганликлари (имтиҳон натижалари) бўйича маълумотларни эса охирги имтиҳон ўтганидан сўнг узоғи билан бир ҳафта ичида олишлари мумкин бўлади. Брифингда ОТМларга қабул жараёни 15 июндан бошланиши, 2020-2021 ўқув йили учун истисно тариқасида қабул тест синовлари мажбурий фанларсиз, 2та мутахассислик фанларидан ўтказилиши маълум қилинди.\nPrevious Тоифасидан қатъи назар қайси карантин талаблари сақлаб қолинмоқда?\nNext Эҳтиёжманд оилалар фарзандлари учун ОТМга киришда 800та алоҳида грант квотаси ажратилади


Чорсу бозорида рўмол ўраганлар жаримага тортилмоқда\nФранция парламенти қабул қилган ниқоб кийган аëлларни жаримага тортиш ҳақидаги қарорнинг сиëҳи қуримасдан Тошкентнинг Чорсу бозорида рўмолни иягидан ўтказиб ўраганлар жаримага тортила бошланди. Фаранглардан фарқли ўлароқ¸ Чорсу бозоридагилар ўз амалларига қонунни илова қила олишмаяпти.\nҚизи Чорсу бозорида ишлайдиган тошкентлик уй бекаси гапиради.\n- У қарор билан чиқиши керакку. Рўмоллиларга¸ айниқса Чорсу бозоридаги сотувчи аëлларнинг рўмолини ечтириб ëки орқасидан ўрантириб савдога чиқишга рухсат беришаяпти. Бўлмаса савдога чиқишга рухсат йўқ. Агар у қулоқ солмайдиган бўлса¸ унга штраф солишаяпти.\nОзодлик: Ким қилаяпти шу нарсани? Милиция қилаяптими ëки бозоркомми?\n- Чорсу бозорининг ўзидаги милициялари борку¸ Чорсу бозорига қарашли милиция ходимлари бор. Ана ўшалар қилишаяпти шу ишни. Ҳар битта савдогар аëлнинг олдига келиб дўқ билан “Рўмолингизни орқадан ўраб ўтиринг ëки ечинг. Бўлмаса¸ савдога чиқмайсиз. Сизга жарима солинади. Рўмолда ўтириб савдо қилишга ҳаққингиз йўқ” дейишаяпти.\nОзодлик: Шунга асос сифатида бирор бир ҳужжат кўрсатишдими улар?\n- Ҳеч қанақа қарор кўрсатилмайди. Ҳеч қанақа қарор¸ ҳеч қанақа қонун кўрсатилаëтгани йўқ. Бизларга юқоридан буйруқ бўлган дейди. “Юқори” айнан кимлигини бизларга айтмайди улар.\nОзодлик: Сиз ҳам ўша бозорда савдо қиласизми?\n- Йўқ¸ менинг қизим савдо қилади. Бугунги кунда у савдога ҳам чиқмай қўйди. Сабаби тирикчиликка чиқишга ҳеч йўл йўқ. Тирикчилик қила олмаяпти шу сабабли. Маҳалла комиссиялари ҳам “Рўмолимни орқадан ўрайман¸ деб тушунтириш хати ëзиб бергин" дейишаяпти. Бир жойга справка керак бўлганда. Шунга кирса “Рўмолимни орқадан ўрайман деб ëзиб бергин” дейишибди. Қизим “Ҳижобимни ҳеч қачон ечмайман” деб ëзиб берибди. Бу қанақа мажбурият? Маҳалла комиссиялари¸ шу ерда ўтирган селсоветлар қанақа қилиб уйма уй юриб “Рўмолингларни орқадан ўранглар ëки бўлмаса сизларга жарима солинади” деб дўқ қилиб ҳурматсизлик билан қараяпти. Ҳаттоки¸ справка бермайман сизга¸ деган гаплар ҳам бўлди.\nЯна ўқишдаги қизлар. Масалан¸ келиним ўқишни битирдилар. Ҳеч қаëққа ишга киргиза олмайман. Сабаб - рўмол ўраганлар. Ўқишларни битиргунча шунақа қийналдики¸ бир йил давомида директор ҳам ҳақоратлайверади¸ эшикдан ечиб кирасан дейди. Ўқишга кириб кетаëтганда рўмолни бошидан ечиб кириб кетармишда¸ чиқаëтганда кўчада ўрармиш. Бу қанақа мажбурият яна? Ҳеч қаерда бизга қарор¸ қонун кўрсатилгани йўқ. Биз ҳайронмиз энди. Қаëққа мурожаат қилишимиз керак¸ ким бизларга ëрдам беради? Муслима аëлларнинг ҳаммаси ҳайрон. Бу бизлар учун жуда катта ҳақорат¸ дейди тошкентлик уй бекаларидан бири.\nҚозоғистондаги ўзбек қочқинлар хавотири\n2005 йилги Андижон қирғинидан кейин тазйиққа олинганлардан бир гуруҳи чегара ошиб Қозоғистонга келди. Қозоғистондаги БМТ қочқинлар идораси рўйхатига тиркалган бўлсак-да¸ хавотирдан тинч ухлай олмаяпмиз¸ дейди исми айтилишини истамаган ўзбек қочқинларидан бири.\n- Ўзбекистондан кетишимга сабаб бўлган нарсага¸ бизлар энди 2005 йилдан бери рўйхатда турибмиз. 2005 йил Андижон воқеалари бўлгандан кейин бизларни 27 май куни ушлаб олиб кетган. Олиб бориб қийноқларга солиб¸ “Иштирок этганман деб бўйнингга олгин” деб анча тазйиқлар бўлган. Ундан кейин рўйхатга олиб қўйиб ҳар 15 кунда¸ бир ойда безовта қилиб чақириб¸ бирор жойда жиноят бўлса чақириб безовта қилавергандан кейин 2009 йилда Асадовнинг ўлими¸ Анвар қори Турсуновга суиқасд қилганларга шерик¸ деб айб қўйиб МВД га¸ республика прокуратурасига чақириб¸ тергов ўтказиб¸ озодлигимга хавф бўлган эди. Шунинг учун чиқиб келган эдим.\nОзодлик: Қозоғистонни ўзингизга хавфсиз жой¸ деб билмаяпсизми?\n- Йўқ. Бу ердаги қочқинлардан¸ мана хабаринглар бўлди¸ 9 июн куни эрталаб ҳамманинг уйига бостириб кириб олиб чиқиб кетилган. Шундан кейин маълум бир қисми қўйиб юборилиб¸ маълум бир қисмини олиб қолишди. Ҳозир 30 киши қамоқда ўтирибди. Ҳозир яна беш кишини КНБ га олиб кетишибди. Тергов изоляторида 15 киши бўлди. Қолган кўчада юрганларни чақириб¸ суҳбат ўтказиб¸ қора доскага мел билан ëзиб жиноятчига ўхшатиб¸ қўлидан бармоқ изи олиб¸ “Нимага келгансан? Террорист бўлмасанг келмас эдинг” деб гапириб инсон ҳуқуқларимиз топталаяпти. Бу ерни ҳам ўзимиз учун хавфсиз жой деб билмаяпмиз¸ дейди Қозоғистондаги ўзбек қочқинларидан бири.\nЎзбек бобо президент хонимга мактуб ëзди\nҚашқадарëлик кекса ўқитувчи 71 яшарлик Ўзбек бобо Бердиқулов Қирғизистон президенти Ўтунбаевага мактуб ëзди. Мактуб давомида Ўзбек бобо Қирғизистон президенти ўз мамлакатидаги ўзбеклардан қирғин учун кечирим сўраши ва зарар кўрганларга товон тўлаши лозимлигини уқтирди.\nЎзбек бобо ҳар бир ўлдирилган киши учун 100 мингдан доллардан зиëд товон тўланиши лозим¸ деб билади ва ўз фикрини мана бундай изоҳлади.\n- Ўзбекистон республикаси¸ Қашқадарë вилояти¸ Чироқчи туманида яшовчи 71 ëшли ўқитувчи пенсионер Бердиқулов Ўзбек бобоман. Битта 30 ëшли йигит айбсиз ҳалок бўлди¸ дейлик. У пенсияга чиққунча яна 30 йил ишлаши¸ 30 йил маош олиши керак эди. Шу оладиган маошини ҳам товон сифатида тўлаши керак. У фақат маош ҳисобига яшамаган. У қўшимча даромад ҳам қилган. Томорқасига қараган¸ молини боққан. Маошининг 50 фоизи миқдорида қўшимча даромад қилган. Пенсияга чиққандан кейин пенсия олади. Пенсияни мен 25 йилга мўлжалладим 85 ëшга кириб ҳалок бўлади¸ деб. Қарабсизки¸ 25 йиллик пенсия даврида пенсиясининг 25 фоизи миқдорида қўшимча даромад қилади¸ деб барча даромадларини товон сифатида тўласа¸ 200 доллар олиб ишлаëтиб ўлган одамнинг товон пули 160 минг 500 доллар бўлиши керак¸ дейди Ўзбек бобо Бердиқулов.\nЭртадан умидвор ўшлик\nХуршид Даврон шеърларида қудуққа ташлаб юборилган қилич ҳақидаги ташбеҳлар кўп. “Вақт ўтиб занглаган қудуқ тубидаги қиличдан самар йўқ. Энг муҳими ўзбекларга хос бунëдкорлик ва ҳақиқат умиди”¸ дейди ўшлик ҳуқуқшунос Баҳодир ака.\n- Ҳақ эгилади¸ синмайди. Менинг ишончим комил. Бола-чақаларимиз шу ерларга чиройли шаҳарлар қуради. Бошқа иложимизнинг ўзи йўқ. Ҳозир ҳам бизни қўшмаяпти. Ҳозир яхши гапга борку¸ нимаки тўғри гапни гапирсангиз¸ ким бўлишингиздан қатъий назар¸ ҳаттоки мулла-имомларга мачитларни алмаштирганларга “мана бунақа йўл” десангиз¸ шарт қўлингиздан ушлаб “Сиз провокатормисиз?” деяпти. Провокатор қирғизлар учун мода бўлиб қолибди. Ўш ТВ бор эди чиройли ишлаб турган. Шуни ҳам ҳозир шарт бузишди. Қирғиз-ўзбек университетимиз бор эди. Қодиржон Ботиров яхши умид билан қурган Халқлар Дўстлиги университетини бузиб Қодиржонга қидирув берган. Қодиржоннинг адашган ери йўқ бу ерда. Қодиржон Ботировнинг айби йўқ¸ деб биламан мен. “Қирғизистоннинг боши қирғизлар бўлса¸ биз елкасизми¸ бўйнимиз. Тенг ҳуқуқли бўлишимиз керак” деган умидда яхши кетаëтган одам эди. Ҳеч қанақа провокация қилган ери йўқ. Қуриб қўйган университетини ëқишди кўриша олмасдан. Қисқа қилиб айтиб ўтаман -Бакиев давридан бери Қирғизистондаги журналистларнинг берган мақолалари бу нарсаларни келтириб чиқарди¸ дейди ўшлик ҳуқуқшунос Баҳодир Узоқов.


1.Юқоридаги ҳолат юзасидан тавсия беришингизни сўраймиз: фуқаролик-ҳуқуқий шартномада сафар харажатларини қоплаш назарда тутилиши мумкинми? 2.Фуқаролик-ҳуқуқий шартнома бўйича ишлаётган жисмоний шахсларнинг даромадига тўлов манбаида солиқ солишнинг хусусиятларини тушунтириб берсангиз: бизнинг ҳолатда жисмоний шахснинг аввалги иш жойидан даромадлари тўғрисидаги маълумотнома тақдим этилган.\nКорхона жисмоний шахс билан жорий йилнинг сўнгига қадар амал қилувчи фуқаролик-ҳуқуқий шартнома имзолади, шартнома бўйича жисмоний шахс қурилиш бўйича хизмат кўрсатади (инженер-технолог сифатида). Шартномада ҳар ой сўнгида ишларни топшириш қабул қилиш далолатномасига асосан белгиланган миқдорда ҳақ тўланиши кўзда тутилган. Бироқ, корхонамиз асосан вилоятларда ишлаб чиқариш завод фабрикаларини молиялаштириш билан боғлиқ эканлиги, табиийки, фуқаролик-ҳуқуқий шартнома бўйича хизмат кўрсатаётган жисмоний шахс вилоятларда тез тез сафарда бўлишини тақозо этади. Қизиқ ҳолат рўй берди, ушбу шахс корхона бухгалтериясига сафарга кетаётганлигини, сафар харажатлари учун бўнак тариқасида маълум суммани унинг пластик карточкасига ўтказиб беришларини сўради. Бироқ, "ЎзР ҳудудидаги хизмат сафарлари тўғрисида" Низомнинг 1-банди моҳиятидан келиб чиққан ҳолда, сафар харажатлари фақатгина корхонада меҳнат шартномаси бўйича ишлаётган ходимларгагина қоплаб берилишини айтдик. Бирок, агар ушбу жисмоний шахс ой мобайнида бир неча вилоятларга мунтазам равишда сафар уюштириб турса ва харажатларни узи копласа, шартномада кайд этилган хак харажатлар чегирилгандан сунг унинг нормал хаёт эхтиёжларини коплаш учун хам етарли булмаслиги мумкин. Иккинчи тарафдан, агар сафар харажатларининг тахминий суммасидан келиб чикиб шартнома суммасини узгартириш назарда тутилса, кейинги ойларда сафар харажатлари аввалги ойлардан сезиларли фарк килиш эхтимоли хам бор.\n1.Ҳа, фуқаролик ҳуқуқий тусдаги шартномада (кейинги ўринларда ФҲШ) корхона қайси харажатларни қандай тасдиқловчи ҳужжатлар асосида қоплаб берилишини кўрсатиб ўтиш мумкин (ФКнинг 354-моддаси).\nПредмети ишларни бажариш ва хизматлар кўрсатиш бўлган фуқаролик-ҳуқуқий тусда тузилган шартномаларга мувофиқ жисмоний шахсларга тўловлар меҳнатга ҳақ тўлаш тарзидаги даромадларга киради (СКнинг 172-моддаси).\nШунга кўра, ФҲШ билан белгиланган барча тўловлар (иш ҳақи ва қопланган сафар харажатлари) тегишли тартибда ЖШДС, суғурта бадаллари, ЯИТ ва ШЖБПБга тортилади.\nИзоҳ: хизмат сафари харажатлари Йўриқномада (АВ 29.08.2003 й. 1268-сон) белгиланган тартибда фақат меҳнат шартномаси асосида ишловчи ходимларга қоплаб берилганда жисмоний шахснинг даромади сифатида қаралмайди, шу сабабли ҳеч қандай солиққа тортилмайди (СКнинг 171-моддаси 2-қисми 7-банди).\n2.Жисмоний шахс ФҲШ асосида оладиган тўловлари умумбелгиланган тартибда (шкала бўйича ЖШДСга тортилади (СКнинг 186-моддаси 1-қисми). Агар асосий бўлмаган иш жойидан даромад олаётган шахс бухгалтерияга ўз даромадидан солиқни энг юқори ставкаси бўйича ушлаб қолиш тўғрисида ариза берса, корхона солиқни энг юқори ставкада ушлаб қолади (СКнинг 186-моддаси 9-қисми). Бундай шахсларнинг даромадига СК 179-моддаси 1-бандининг тўртинчи хатбошисида ҳамда 180-моддасида назарда тутилган имтиёзлар қўлланилмайди (СКнинг 186-моддаси 8-қисми).\nФҲШ асосида ишлаганда асосий иш жойидан маълумотнома тақдим этилмайди, чунки ушбу маълумотлар фақат асосий иш жойи ўзгарган ҳолда янги асосий иш жойидагина ҳисобга олинади (СКнинг 186-моддаси 3-қисми).\nЮқорида айтилганидек, ФҲШ асосида амалга оширилган тўловлар меҳнатга ҳақ тўлаш тарзидаги тўловлар бўлгани учун улар шунингдек, суғурта бадаллари, ЯИТ ва ШЖБПБга тортилади.\nЖисмоний шахсга фуқаролик-ҳуқуқий шартнома асосида бажарилган ишлар учун даромад тўланса ушбу жисмоний шахсдан энг юқори ставка бўйича даромад солиғи ушлаб қолинадими ёки амалдаги шкала бўйича ушланадими?\nКорхона фуқаро билан фуқаролик-ҳуқуқий тусдаги шартнома тузди. Фуқаро томонидан корхонага паспорт нусхаси, СТИР, ШЖБПХ тақдим этди. Йил бошидан бирон-бир корхонада ишламаганлини ва меҳнта дафтарчаси йўқлигини айтди. Бу ҳақида маълумотлар тақдим этмади.... Далее\nФуқаролик-ҳуқуқий тусдаги шартнома бўйича жалб қилинган фуқарога унинг ишига тўланадиган ҳақдан ташқари, автомобиль амортизацияси учун қўшимча ҳақ тўлаш мумкинми? Агар мумкин бўлса, ушбу тўланаётган амортизация харажатлари солиқ ёки бошқа мажбурий тўловларга тортиладими?\nКорхона фуқаролик-ҳуқуқий тусдаги шартномада меҳнатга ҳақ тўлаш тарзидаги даромадлардан ташқари енгил автомобиль амортизацияси бўйича харажатларни қоплашни кўзда тутишни режалаштирмоқда.... Далее


Қирғиз депутатининг яҳудий байроғини йиртгани Исроил норозилигига сабаб бўлди\n08 май 2021, Тошкент вақти: 23:28\nТурсунбой Бакир ўғли.\nИсроилнинг Остонадаги элчихонаси Қирғизистон Ташқи ишлар вазирлигига норозлик нотаси жўнатди.\nИсроилнинг Қозоғистон ва Қирғизистондаги элчиси Эли Тасманга кўра, бунга қирғиз парламенти депутати Турсунбой Бакир ўғли томонидан 4 август куни Ғазодаги воқеаларга норозилик сифатида Исроил байроғининг намойишкорона йиртиб ташлангани сабаб бўлган. Исроил нотасида Турсунбой Бакир ўғлини жазолаш талаб қилинади.\nИсроил элчиси бундан беш йил аввал ҳам Турсунбой Бакир ўғли Исроил байроғига намойишкорона ўт қўйганини эслатиб, бундай ҳаракат қонунга зид эканини таъкидлаган.\nҚирғизистон Ташқи ишлар вазирлиги ҳоизрча бу борада муносабат билдиргани йўқ.


2020 йилда Тошкент шаҳридаги жами узунлиги 111,6 километр бўлган 318 та кўчаларда қурилиш, мукаммал ва жорий таъмирлаш ишлари олиб борилган.\nТошкент шаҳрида 2020 йил давомида 492,8 миллиард сўм маблағ эвазига жами узунлиги 111,6 километр бўлган 318 та кўчаларда қурилиш, мукаммал ва жорий таъмирлаш ишлари олиб борилган. Бу ҳақда Тошкент шаҳар ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Бахтиёр Раҳмонов маълум қилди.\nПойтахт ҳокимлигида ўтказилган матбуот анжуманида 2020 йилда Тошкент шаҳрида қурилиш соҳасида амалга оширилган ишлар юзасидан ОАВ вакилларига маълумотлар берилган.\nХусусан, йирик лойиҳалар қаторидан Юнусобод туманидаги Аҳмад Дониш кўчасининг Амир Темур кўчасидан Тошкент ҳалқа автомобиль йўлигача бўлган 2,2 километр қисмини қайта қуриш ишлари ўрин олган. Уни қуришга 138,2 миллиард сўм сарфланган.\nШунингдек, Фарғона йўли кўчаси бўйича ўтган 2020 йил давомида йўл асосини тайёрлаш ишлари – 93 фоиз, ирригация тармоқларини қуриш ишлари – 92 фоиз, пиёдалар ва велосипед йўлларини қуриш ишлари – 95 фоиз, ободонлаштириш ва кўкаламзорлаштириш ишлари – 92 фоиз, чорраҳаларда светофор ўрнатиш ишлари – 95 фоиз бажарилган.\nБундан ташқари, Яккасарой ва Сергели туманларини боғловчи йўл ўтказгич бўйича ҳозирда Чўпонота кўчаси, Кичик ҳалқа йўли, Тошкент ҳалқа йўли ва Қипчоқ кўчалари оралиғида 3 та йўл ўтказгич ва автомобиль йўлини қуриш ишлари олиб борилмоқда.\nБугунги кун ҳолатига кўра, қурилиш ҳудудда жойлашган ва кўчирилиши талаб этиладиган электр энергияси, табиий газ, ичимлик суви ва оқова сув, ташқи муҳандислик тармоқларини қуриш ишлари ҳамда 6 тасмали 3 та йўл ўтказгич ва автомобиль йўлини қуриш ишлари бажарилмоқда. Объектга 550 дан ортиқ ишчи ва мутахассислар ҳамда 150 дан ортиқ қурилиш техникаси жалб қилинган.\n«Қолаверса, 2020 йилда Тошкент шаҳридаги 277 та кўчаларда 65,5 километр (774,8 минг квадрат метр) йўллар асфальт қопламаси билан таъмирланди. Шундан, 37,8 километр (351,8 минг квадрат метр) марказий кўчалар жорий ва 27,7 километр (423,0 минг квадрат метр) маҳалла ички йўллари таъмирланди», дейилади хабарда.